ལས་བཞི་རྒྱུན་ལྔའི་སྦྱིན་སྲེག་བཞུགས།
༄༅།། གུ་རུ་དྷེ་བ་ཌཱཀྐི་ཧ་ར་སད་ལ་ཧྲུན། དེ་ལ་འདིར་སྒྲུབ་གཤེན་གྱི་སྡིག་ལྟུང་སྦྱང་བ་དང་། ཚེ་བསོད་རྒྱས་པ་
དང་། གཟུགས་ཅན་གཟུགས་མེད་དབང་དུ་འདུ་བ་དང་། དགྲ་བགེགས་བསྒྲལ་བའི་དོན་དུ་ལས་བཞི་དང་རྒྱུན་དང་ལྔའི་
སྦྱིན་སྲེག་བསྟན་པ་ལ། མེ་ཐབ་ནི་དབུས་སུ་མེ་ལྷ་ལ་ཟླུམ་པོར་བསྐོར། དེའི་ནང་གྲུ་བཞི། དེའི་ནང་ཟླ་གམ། དེའི་
ནང་གྲུ་གསུམ་དུ་བྱ་ལ་སྔོན་དམར་སེར་དཀར་ཚོན་གྱིས་དབུས་ནས་རིམ་བཞིན་བཀང་། ཤར་དུ་ཞི་བ་ཟླུམ་པོ་དཀར་པོ་
དང་། བྱང་དུ་རྒྱས་པ་གྲུ་བཞི་སེར་པོ་དང་། ནུབ་ཏུ་དབང་དམར་པོ་གྲུ་བཞི་ཟླ་གམ་བརྒྱན་པ་དང་། ལྷོར་དྲག་པོ་
གནག་ལ་གྲུ་གསུམ་དུ་བྱ་ཞིང་། ཐམས་ཅད་ལ་རྒྱ་འདོམ་རེ་ཡོད་པའི་མཐའ་གྲུ་བཞིར་སྒོ་རྫོགས་དང་ལྡན་པར་བྱ།
དེའང་དབང་དྲག་གཉིས་ལ་རྩིབས་དང་ཞི་རྒྱས་གཉིས་ལ་པདྨའི་གདན་ལྷ་གྲངས་མཉམ་པར་ཕྱི་ནང་རིམ་པར་འབྲི།
ལྟེ་བར་ཞི་རྒྱས་དབང་དྲག་མེ་ལྷ་དང་ལྔའི་གཙོ་བོའི་ས་བོན་ཨཿམ༔་ཟུང་རེ་རེ་བྲིས་ལ་ལྷ་རང་རང་གི་སྐུ་མདོག་
དང་མཐུན་པར་ཁ་དོག་བསྒྱུར། དེ་ནས་མཆོད་རྫས་གཡས་ལ་སྲེག་རྫས་གཡོན་དུ་བཤམ་སྟེ། མཆོད་རྫས་ལྔ་ནི།
མར་མེ་ཟན་གྱི་རྐོང་བུར་སྤར། ཚན་ཆབ་ཟན་སྣོད་དུ་ལན་ཚྭའམ་ཚུ་གཙང་བླུགས། སྤོས་སྣ་ཕྱེ་མ་དང་སྤོས་ཐུར་
བཙུགས། ལྷ་སངས་དཀར་མངར་བསྲེས་ལ་བྱ། མེ་ཏོག་ཁ་དོག་སྣ་ཚོགས་པ་བཤམ་མོ། །སྲེག་རྫས་རྣམས་ཟན་སྣོད་
དུ་བཤམ་ལ། རླན་རྫས་བཅུ་གཉིས་ལས། མར་ནི་ཤིང་མར་ཏིལ་མར་རྩི་མར་གསུམ། འབྲུ་ཆན་ནི་ནས་འབྲས་གྲོ་
ཁྲེ་མོན་སྲན་ལྔའི་ཆན། སྤྱན་གཟིགས་ནི་ནས་འབྲས་གྲོའི་བག་ཕྱེའི་ཟན་ལ་དཀར་མངར་ཅི་རིགས་པ་བཙལ་པའི་
འཁུར་ཟན་ནམ་འབྲང་རྒྱས་མར་རྒྱན་མཛེས་པར་བརྒྱན་པ་བྱ་ལ། མཐར་ལ་ཤིང་ཐོག་འབྲུ་ཆན་རྣམས་སྤུང་པར་བྱ།
དཀར་གསུམ་ནི་ཞོ་མར་དཀར་ཕྲོམ་རྣམས་བརྫིས་པའི་ཐུད་བྱ། དེའང་དཀར་ཕྲོམ་ནི་དར་བཀོལ་འཕྲལ་དུ་བཏོན་
པའི་ཆུར་བའོ། །མངར་གསུམ་ནི་འོ་མར་ཀཱ་ར་བུ་རམ་སྦྲང་རྩི་སྦྱར་བ། ཤ་ནི་སྲོག་མ་བཅད་པའི་ཤ །ཆང་ནི་འབྲས་
ཆང་ནས་ཆང་རྒུན་ཆང་། འོ་ཐུག་ནི་འོ་མའི་ནང་དུ་མངར་གསུམ་དང་འབྲས་དང་བག་ཕྱེ་བཏབ་སྟེ་བཀོལ་བའི་སྡེ་གུ་
149

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གར་མར་བྱས་པ།
འཕྲད་བཙལ་བ།
ལག་ཕྲན་ནི་འབྲས་ལ་གཞིར་བྱས་པར་འབྲུ་སྣ་བསྲེས་པའི་ཚོད་མ་ལ་ཞོ་དང་བུ་རམ་མར་ཁུ་
ལ་དུ་བ་ནི་བག་ཟན་གྱི་རིལ་བུར་ཀ་ར་བུ་རམ་སྦྲང་རྩི་སྦྱར་བ་མར་ཁུའི་ནང་དུ་བཙོས་པ། རྡུལ་
ཕྱེ་ནི་བག་ཕྱེའི་ནང་དུ་ཀཎྜ་ཀ་རི་དབང་ལག་རྒྱ་མཚོ་ལྦུ་བ་ཆུ་དག་སླེ་ཏྲེས་སྦྱར་བ་མར་ཁུས་སྦྲུས་ཏེ་ཕྱེ་འཕུར་དུ་བྱ།
སྨན་ནི་ལི་ཤི་སུག་སྨེལ་ཛཱ་ཏི་ཅུ་གང་གུར་གུམ་ཀ་ཀོ་ལ་རྣམས་ཀྱིས་རིལ་བུ་བྱའོ། །སྐམ་རྫས་ལྔ་ལས། རིན་ཆེན་སྣ་
ཚོགས་ཀྱི་ཕྱེ་མ། དར་ཟབ་སྣ་ལྔ། སྟག་གཟིག་གུང་གི་རྒྱལ་མཚན། ཁྲབ་རྨོག་ཕུབ། མཚོན་ཆ་སྣ་ཚོགས། ཕྱི་མ་སྟག་
གཟིག་སྤུ་ཚོགས་མན་ཆད་གསུམ་ནི་ཤོག་བུ་ལ་བྲིས་པས་ཀྱང་རུང་ངོ། །རྩྭ་མཆོག་དཱུར་པ། ཤག་ཐེའུ། ཤུག་ཐེའུ་
གསུམ་དང་སྲེག་རྫས་ཉི་ཤུའོ། ། ཤག་ཐེའུ་ནི་ཙནྡན་ཤུག་པ་ཤགས་མ་རལ་གྲིའི་ཚུལ་དུ་ཆག་གང་དུ་བྱས་པ་ལ་འདི་
ཚར་གྲངས་ཁྲི་འབུམ་ལ་སོགས་བྱེད་ན་ལས་བཞི་གང་ཡིན་དེའི་སྤྱི་འཛབ་བྲིས་པས་ཆོག་སྟེ། འདི་ལྟར་ཞི་བ་ལ། ཨ་
ཏི་ཨ་ཡེ་ཧྲོ་མར་ཚངས།། ཉེ་ལོ་དུན་ལ་དད་མར་ཚངས། ཀང་ཙེག་རམ་ལ་ལི་
མར་ཚངས།། ཨཿཧཱུྃ་ཧཱུྃ་པུས་པ་ལི་དྷ་དྷ་ཡེ་སྭཱཧཱ། དུ་ཏྲི་སུ་ཎི་ཛྭ་ལ་རམ་སྡིག་ལྟུང་
སྒྲིབ་པ་སརྦ་ཞི་བ་ཤན་ཏིང་ཀུ་རུ་ཡེ་སྭཱཧཱ། ཞེས་བྲི། རྒྱས་པ་ལ། ཨ་ཏི་ཨ་ཡེ༔ ཉེ་ལོ༔
ཀང་ཙེག། ཨཿཧཱུྃ་ཧཱུྃ་རམཛ་སད་ས་ལེ་ལྷན་ནེ་འདུ་འདུ་ཨ་ཡེ་ཡེ་སྭཱཧཱ། ས་ལེ་ཁྲི་
ལེ་འདུ་འདུ་མ་ཡེ་ཡེ་སྭཱཧཱ་ཨ་ཡུ་པུཎྱེ་ཛྙཱ་ན་སིདྡྷི་འདུ། དབང་ལ། ཨ་ཏི༔ ཉེ་ལོ༔ ཀང་༔
བསྭོ་ཐུན་ཉེ་ལོ་ཡོ་ཐུན་སྤུངས་སོ་ཐད་དོ་ཐུན་ཨ་མ་མ་ཧ་རམ་ཛ་ཐུན་བྷྱོཿ་ཐུན་བྷྱོཿ་ཨ་
ཏྲི་ཎི་ཛ་པཱ་ཤང་ཀུ་རུ་ཧཱུཾ། དྲག་པོ་ལ། ཨ་ཏི་ཨ༔ ཉེ་ལོ༔ ཀང༔ བསྭོ་ཨཱོྃ་ཨ་ཐུན་ཉེ་
ལོ་ཡོ་ཐུན་སྤུངས་སོ་ཐད་དོ་ཐུན་ཨ་མ་མ་ཧ་ལ་རམ་ཛ་ཐུན་བྷྱོཿ་ཐུན་བྷྱོཿ་གྱི་གྲན་ཤུ་
ནིག་གི་བླ་སྲོག་མ་ར་ཡཱ་ཛྭ་ལ་རམ། རྒྱུན་ལ ཨ་ཏི་ཨ༔ ཉེ་ལོ༔ ཀང༔ ཉོན་མོངས་
སྡིག་སྒྲིབ་ཛྭ་ལ་རམ། གྱི་གྲན་ཤུ་ནིག་མ་ར་ཡཱ་ཙིཏྟ་རམ་རམ། ཞེས་ཚར་གྲངས་དང་བསྟུན་
ལ་འབྲིའོ། ། ཤུག་ཐེའུ་ཤུག་པ་ལོ་བཟང་རྩ་བ་དཀར་པོར་བཞོག་པ་དེ་དར་རས་སྔོན་པོ་མར་ཁུར་བཙོས་པ་ལ།
ཤུག་ཏིའུ་ཤི་ཤོན་ཨན་ཛ་ད་ར་ཡེ་སྭཱཧཱ། ཞེས་དང་།མཆོད་པའི་བསྡུས་བསྔགས། ཨ་ༀ་ཧཱུཾ་ཟུར་
ནམ་དེ་ཤོ་ཧ་ར་སད་སྭཱཧཱ། ཞེས་སྤེལ་མར་བྲིས་པས་དཀྲིས་ལ་བྱ་སྟེ་གྲངས་ཤག་ཐེའུ་དང་མཉམ་པར་བྱའོ།།
150

ནམ་མཁའ་མཛོད་ཀྱི་སྒྲུབ་སྐོར།
དེ་ནས་ཤིང་ནི་ཞི་བ་ལ་ཙནྡན་དཀར་པོ་བ་ལུ་གུར་གུམ་ཐང་དཀར་སོགས་འཇམ་ཞིང་དཀར་བའི་རིགས། རྒྱས་པ་
ལ་སྟག་པ་འོ་སེ་མཁན་པ་སོགས་སེར་ཞིང་ལོ་འདབ་རྒྱས་པའི་རིགས། དབང་ལ་ཙནྡན་དམར་པོ་ཤུག་པ་ཐང་དམར་
སྟར་ག་ཤིང་སོགས་དམར་ཞིང་འབྲས་བུ་སྨིན་པ། དྲག་པོ་ལ་སྐྱེར་ཚེར་སོགས་གནག་ཅིང་རྩུབ་པ་ཚེར་ཅན་རིགས་ལ་
བྱའོ། །རྒྱུན་ལ་ཀུན་འཚོགས་པས་བྱ་ཞིང་རང་རང་དབྱིབས་སུ་སློང་ལ་བརྩིག་གོ །རྫས་ནི་ཏིལ་དཀར་ནག །ཉུངས་
ཀར་གུ་གུལ་སོགས་ཚགས་སུ་བྱ། གཞན་ཡང་རང་རང་གི་བསྣན་ཤིང་བུངས་ཆེ་བ་དང་། ཞི་རྒྱས་གཉིས་ལ་སྨན་སྣ་
འབྲུ་སྣ་དར་ཟབ་དཀར་གསུམ་མངར་གསུམ་ཤིང་ཐོག་མེ་ཏོག་སྣ་ཚོགས་དང་། དབང་ལ་དེའི་སྟེང་དུ་རིན་ཆེན་སྣ་
ཚོགས་ཤ་སྣ་ཟས་སྣ་གང་འཛོམ་དང་། དྲག་པོ་ལ་དུག་རིགས་ཁྲག་སྣ་ཐུན་རྫས་སོགས་རྒྱ་ཆེ་བར་བསགས་ལ་མཆོད་
པའི་གཞིར་བསླང་ངོ་། །གཞན་ཡང་བོན་སྐྱོང་ལ་རྒྱུན་གཏོར། དཔལ་མགོན་ལ་དཀར་གཏོར། སྡེ་བརྒྱད་ལ་དམར་
གཏོར། རིགས་དྲུག་ལ་ལན་ཆགས་སོགས་ཀྱང་ཕུན་སུམ་ཚོགས་པར་བསག་གོ །དེ་ནས་ཞི་རྒྱས་དབང་དྲག་གི་སྒྲུབ་
པའི་གཞུང་བསྲང་ལ་མཆོད་ཚོགས་རྒྱས་པ་དབུལ་ལོ། །དེ་ནས་སྦྱིན་སྲེག་དངོས་ལ་བདག་ཉིད་་དབལ་གསས་རྔམ་པར་
བསྒོམས་ལ་མཚམས་བཅད་པ་ནི། བསྭོ། ཞི་རྒྱས་དབང་དྲག་དཀྱིལ་འཁོར་འདིར༎ རྣམ་
བཞིའི་ཕྲིན་ལས་སྒྲུབ་པའི་ཕྱིར། ལས་བཞིའི་ལྷ་རྣམས་མཆོད་པ་ལ། བར་དུ་གཅོད་
པའི་བགེགས་རྣམས་ཀུན།། ཐལ་བ་རྡུལ་དུ་བརླག་པར་བྱའོ། །བསྭོ་ཁྲོ་ཏ་ཛོ་ཧྲིལ་ག་
ཙ་ཡ་ག་ཙ་ཡ་ཧཱུཾ་ཕཊ། ཞེས་ཉུངས་ཀར་བྲིམ་མོ། །དེ་ནས་མངོན་རྟོགས་བསྒོམ་པ་ནི། ཨཱ། བོན་ཐམས་
ཅད་ངོ་བོ་སྟོང་པ་ཉིད་དུ་གནས་པའི་དོན་མ་རྟོགས་པའི་སེམས་ཅན་རྣམས་སྙིང་རེ་
རྗེ། སྐད་ཅིག་དྲན་རྫོགས་ལ་བདག་ཉིད་དཔལ་གསང་བ་འདུས་པ་སྐུ་མདོག་མཐིང་
ཀ་མེ་ཡི་རལ་གྲི་དང་ཐོད་ཁྲག་འཛིན་པར་བསྐྱེད། དེའི་ལུས་ཀྱི་ནང་དུ་སྙིང་ལ་
རྒྱུན་གྱི་ལྷ་ཚོགས། མཚེར་པ་ལ་ཞི་བའི་ལྷ་ཚོགས། གློ་བ་ལ་རྒྱས་པའི་ལྷ་ཚོགས།
མཆིན་པ་ལ་དབང་གི་ལྷ་ཚོགས། མཁལ་མ་ལ་དྲག་པོའི་ལྷ་ཚོགས་རྣམས་གསལ་
བར་བསྐྱེད། དེའི་ཐུགས་ཀ་ནས་ཡིག་འབྲུ་ཨ་ཡཾ་རཾ་མཾ་ཁཾ་ཧྰུཾ་མདུན་གྱི་མེ་ཐབ་ལ་
འཕྲོས་པ་དེ་འོད་དུ་ཞུ་བ་ལས་འབྱུང་བ་རིམ་པར་བརྩེགས་པའི་སྟེང་དུ་ཞི་རྒྱས་
151

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དབང་དྲག་གི་གཞལ་ཡས་ཁང་མེ་དཔུང་འབར་བའི་རང་བཞིན་ལ། ཕྱི་ལྷ་ཁང་
མཆོད་རྟེན་གྱི་དབྱིབས་ཅན་རྒྱ་ཁྱོན་ཚད་ལས་འདས་ཤིང་མཚན་ཉིད་ཡོངས་སུ་
རྫོགས་པར་གྱུར། གཞལ་ཡས་ཁང་དེའི་ལྟེ་བར་རང་བྱུང་ཡེ་ཤེས་ཀྱི་མེ་རི་སྣ་
ཚོགས་སུ་འབར་བའི་ཀློང་དུ་ཉི་ཟླ་པདྨའི་གདན་ལ། སྐུ་གསུམ་མེ་ལྷ་ལ་རྒྱུན་གྱི་ལྷ་
ཚོགས་བཞི་བཅུ་རྩ་གཉིས་ཀྱིས་བསྐོར་བ། སྐུ་མདོག་སྣ་ཚོགས་དང་ལྡན་པ་ལ་སྐུ་ལ་
རང་བྱུང་ཡེ་ཤེས་ཀྱི་མེ་རི་སྣ་ཚོགས་སུ་འབར་བ། ཤར་དུ་ཞི་བའི་མེ་རི་ད
་དཀར་པོ་
འབར་བའི་ཀློང་དུ་ཀུན་བཟང་ཡབ་ཡུམ་ལ་ཞི་བའི་ལྷ་ཚོགས་བཞི་བཅུ་རྩ་དྲུག་
གིས་བསྐོར་བ། གཙོ་འཁོར་ཐམས་ཅད་སྐུ་མདོག་དཀར་པོ་ལ། སྐུ་ལ་མེ་ལོང་ཡེ་
ཤེས་ཀྱི་འོད་ཟེར་དཀར་པོ་འབར་བ། བྱང་དུ་རྒྱས་པའི་མེ་རི་སེར་པོ་འབར་བའི་
གཙོ་འཁོར་ཐམས་ཅད་སྐུ་མདོག་སེར་པོ་ལ། སྐུ་ལ་མཉམ་ཉིད་ཡེ་ཤེས་ཀྱི་འོད་ཟེར་
སེར་པོ་འབར་བ། ནུབ་ཏུ་དབང་གི་མེ་རི་དམར་པོ་འབར་བའི་ཀློང་དུ་གཙོ་མཆོག་
ཀློང་དུ་ཀུན་སྣང་ཡབ་ཡུམ་ལ་རྒྱས་པའི་ལྷ་ཚོགས་བརྒྱ་རྩ་བརྒྱད་ཀྱིས་བསྐོར་བ།
ཡབ་ཡུམ་ལ་དབང་གི་ལྷ་ཚོགས་བརྒྱད་ཅུ་རྩ་ལྔས་བསྐོར་བ། གཙོ་འཁོར་ཐམས་
ཅད་སྐུ་མདོག་དམར་པོ་ལ། སྐུ་ལ་སོར་རྟོགས་ཡེ་ཤེས་ཀྱི་མེ་རི་དམར་ནག་ཏུ་འབར་
བ། ལྷོ་རུ་དྲག་པོའི་མེ་རི་མཐིང་ནག་འབར་བའི་ཀློང་དུ་དབལ་གསས་ཡབ་ཡུམ་
ལ་དྲག་པོའི་ལྷ་ཚོགས་དྲུག་ཅུ་རྩ་ལྔས་བསྐོར་བ། གཙོ་འཁོར་ཐམས་ཅད་སྐུ་
མདོག་མཐིང་ནག་ལ། སྐུ་ལ་བྱ་གྲུབ་ཡེ་ཤེས་ཀྱི་མེ་རི་མཐིང་ནག་ཏུ་འབར་བ།
ཐམས་ཅད་རང་རྟགས་ཀྱི་ཕྱག་མཚན་བསྣམས་ཤིང་རྒྱན་དང་ཆ་ལུགས་ཡོངས་
སུ་རྫོགས་པ་ཕྱི་ནང་མེད་པར་ཡེ་ཤེས་ཀྱི་མེ་དཔུང་འུར་འུར་ཆེམ་ཆེམ་དུ་འབར་བའི་
ཀློང་ནས་ལྷ་ཚོགས་རྣམས་ཞི་ཞིང་འཛུམ་པ། བརྗིད་ཅིང་རྔམ་པ། ཆགས་ཤིང་
གཏུམ་པ། ཁྲོ་ཞིང་འཚིགས་པའི་རྣམ་འགྱུར་དུ་མ་དང་ལྡན་པ། སྐུ་ཟག་པ་མེད་
152

ནམ་མཁའ་མཛོད་ཀྱི་སྒྲུབ་སྐོར།
པ། གསུང་དགོད་ཅིང་གཤེ་བ། ཐུགས་མཁྱེན་བརྩེ་ནུས་གསུམ་དང་ལྡན་པར་
གྱུར། དེ་དག་གི་ཐུགས་ཀ་ནས་འོད་ཟེར་འཕྲོས་པས་མི་མངོན་པའི་དབྱིངས་
ནས་ཞི་རྒྱས་དབང་དྲག་གི་ལྷ་ཚོགས་རྣམས་སྐད་ཅིག་གིས་སྤྱན་དྲངས་ནས་བདག་
དང་མདུན་བསྐྱེད་རྣམས་ལ་ཐིམ་པས་གཉིས་མེད་ལས་ཀྱི་སེམས་དཔས་འ
ས་དཔས་འགྲོ་དོན་
རྒྱ་ལག་ཕྱད་པར་གྱུར། པར་བསམ་ཞིང་མཆོད་རྫས་སྲེག་རྫས་བྱིན་གྱིས་བརླབ་པ་ནི། བདག་ཉིད་
དཔལ་གསང་བ་འདུས་པའི་ཐུགས་ལས་རཾ་ཡཾ་མཾ་གསུམ་འཕྲོས་པ་མེ་ཆུ་རླུང་གསུམ་
དུ་གྱུར་ནས་མཆོད་རྫས་དང་སྲེག་རྫས་ཀྱི་མི་གཙང་བ་རྣམས་བསྲེག་གཏོར་བཀྲུས་
ནས་དག་པའི་རང་བཞིན་དུ་གྱུར། ཡང་ཨ་ཧཱུྃ་ཧཱུྃ་གསུམ་འཕྲོས་པས་ཨ་སྣོད་
ཕོག་པས་སྣོད་སྟོང་གསུམ་དང་མཉམ་པའི་བཟེད་ཞལ་དུ་གྱུར། ཡཱཾ་བཅུད་ལ་
ཕོག་པས་མཆོད་རྫས་དང་སྲེག་རྫས་རྣམས་ཟག་མེད་ཡེ་ཤེས་ཀྱི་མཆོད་པར་འདོད་
ཡོན་སྣ་ཚོགས་ཀྱི་སྤྲིན་འཕྲོ་བས་སྣང་ཁམས་གང་བར་གྱུར། ཧཱུཾ་མཆོད་འབུལ་གྱི་ལྷ་
མོ་གྲངས་མེད་པར་གྱུར་ནས་ཞི་རྒྱས་དབང་དྲག་གི་ལྷ་ཚོགས་རྣམས་ལ་མཆོད་པ་
འབུལ་བ་དང་། བོན་སྐྱོང་དཔལ་མགོན་སྡེ་བརྒྱད་རྣམས་ཐུགས་དམ་བསྐང་བ་
དང་། རིགས་དྲུག་རྣམས་སྦྱིན་པས་ཚིམས་པའི་ལས་བྱེད་པར་བསམ། དེ་ནས་ཕྲིན་
ལས་ལ་འཇུག་པ་ལ་སྤོས་དྲི་བཟང་དང་རོལ་མོའི་སྒྲ་དང་བཅས་ཏེ། མེ་ལྷ་སྤྱན་དྲངས་པ་ནི། ཧཱུཾ། སྐུ་གསུམ་
དག་པའི་ཞིང་ཁམས་ནས། སྐུ་གསུམ་མེ་ལྷ་འཁོར་དང་བཅས།། བཞི་བཅུ་རྩ་
གཉིས་མེ་ཡི་ལྷ།། འབར་བ་མེ་ཡི་གཞལ་ཡས་འདིར།། ཞི་རྒྱས་དབང་དྲག་ལས་
བསྒྲུབ་ཕྱིར།། སྐད་ཅིག་ཙམ་གྱིས་ར་ཡོ་ཛ །ཞི་བའི་ལྷ་ཚོགས་སྤྱན་འདྲེན་པ་ནི། མཱཾ། མི་
འགྱུར་གཡུང་དྲུང་དབྱིངས་ཆེན་ནས།། ཀུན་བཟང་གཤེན་ལྷ་ཡབ་ཡུམ་ལ། བཞི་
བཅུ་རྩ་ལྔ་འཁོར་དང་བཅས༎ སྡིག་ལྟུང་བག་སྒྲིབ་སྦྱང་བའི་ཕྱིར།། སྐད་ཅིག་ཙམ་
གྱིས་ར་ཡོ་ཛ རྒྱས་པའི་ལྷ་ཚོགས་སྤྱན་འདྲེན་པ་ནི། །ཏཱཾམི་མངོན་ནམ་མཁའི་དབྱིངས་
153

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རུམ་ནས།། ལྷ་ཆེན་ཀུན་སྣང་ཁྱབ་པ་ལ།། བརྒྱ་དང་རྩ་བརྒྱད་འཁོར་གྱིས་བསྐོར།།
ཚེ་བསོད་ཡེ་ཤེས་རྒྱས་པའི་ཕྱིར།། སྐད་ཅིག་ཙམ་གྱིས་ར་ཡོ་ཛཿ ། དབང་གི་ལྷ་ཚོགས་
སྤྱན་འདྲེན་པ་ནི། བསྭོ༔ བོན་ཉིད་ཁྲོ་གཏུམ་འབར་བའི་དབྱིངས།། དབང་ཆེན་
གཙོ་མཆོག་མཁའ་འགྱིང་ཁ།། བརྒྱད་ཅུ་རྩ་ལྔ་དབང་གི་ལྷ།། སྣང་སྲིད་འཇིག་
རྟེན་དབང་བསྡུད་ཕྱིར།། སྐད་ཅིག་ཙམ་གྱིས་ར་ཡོ་ཛ༔ །དྲག་པོའི་ལྷ་ཚོཌ་སྤྱན་འདྲེན་པ་ནི།
བསྭོ།། ཡེ་ཤེས་མེ་ལྟར་འབར་བའི་ཀློང་།། དབལ་གསས་རྔམ་པ་ཁྲོ་རྒྱལ་གཙོ།།
དྲུག་ཅུ་རྩ་ལྔ་སྤྲུལ་པ་བཅས།། དགྲ་བགེགས་ཉོན་མོངས་ཚར་གཅོད་ཕྱིར། སྐད་
ཅིག་ཙམ་གྱིས་ར་ཡོ་ཛཿ །འབར་བའི་གདན་ལ་ཏིཥྛ་ལྷན། འབྲུ་དང་མེ་ཏོག་འཐོར། སྒོ་
གསུམ་གུས་པས་གུ་དུན་ཧྲུན། ཕྱག་འཚལ། མི་དགེ་ལས་སྒྲིབ་གཤའ་ཡ་ནི། ཏིལ་འབུལ།
ཕྱི་ནང་གསང་བའི་མཆོད་པའི་རྫས། ནམ་ཟུར་མུ་ཡེ་ཧ་ར་ཐིམ། མཆོད་ཚོགས་དབུལག
དགྱེས་པ་ཆེན་པོ་ཨ་ལ་ལ། དེ་ནས་མཆོད་རྫས་རྣམ་ལྔ་དབུལ་བ་ནི། འབར་བའི་དཀྱིལ་འཁོར་
ལྷ་རྣམས་ལ༎ བདག་འཁོར་ཚོགས་རྫོགས་སྒྲིབ་སྦྱོང་ཕྱིར།། སྣང་གསལ་མར་མེ་
ཆབ་གཙང་སྤོསཀ ཞལ་ཟས